**ПОКАНА**

**ЗА УЧАСТИЕ В ПРОЦЕДУРА ЧРЕЗ ДИРЕКТНО ПРЕДОСТАВЯНЕ НА**

**БЕЗВЪЗМЕЗДНА ФИНАНСОВА ПОМОЩ № BG16FFPR002-3.013 „МОНИТОРИНГ НА ПОПУЛАЦИЯТА НА ВИДА КАФЯВА МЕЧКА“ ПО ПРИОРИТЕТ 3 „БИОЛОГИЧНО РАЗНООБРАЗИЕ“ НА ПОС 2021-2027 г.**

Ръководителят на Управляващия орган на Програма „Околна среда“ 2021-2027 г. (ПОС 2021-2027 г.) утвърди документите по чл. 26, ал. 1 от *Закона за управление на средствата от Европейските фондове за споделено управление* по процедура чрез директно предоставяне на безвъзмездна финансова помощ № BG16FFPR002-3.013 „Мониторинг на популацията на вида кафява мечка“ по Приоритет 3 „Биологично разнообразие“ на ПОС 2021-2027 г., включващи условия за кандидатстване и условия за изпълнение с приложенията към тях. Конкретeн бенефициент по процедурата e Изпълнителна агенция по околна среда.

Предоставяната безвъзмездна финансова помощ по процедурата е насочена към допълване и надграждане на мониторинга на популацията на вида кафява мечка на територията на България в съответствие с Плана за действие за опазване на кафява мечка (Ursus arctos Linnaeus, 1758) в България 2024-2033 г., чрез извършване на първоначален генетичен мониторинг на вида на цялата територия на разпространението му, както и установяване размера на популацията в България.

Общият размер на средствата, които могат да бъдат предоставени по процедурата чрез директно предоставяне на БФП, е до 1 600 000,00 лв. (един милион и шестстотин хиляди лева). Финансирането за региона в преход (Югозападен регион за планиране) е ограничено до 608 000,00 лв. (шестстотин и осем хиляди лева).

Максималният срок за изпълнение на проекта е 24 месеца. Срокът за изпълнение тече от датата, посочена в заповедта за предоставяне на безвъзмездна финансова помощ.

Пълният комплект документи е публикуван на интернет страницата на програмата /секция „ПОС 2021-2027“ към Единния информационен портал за обща информация за изпълнението и управлението на средствата от ЕС - [www.eufunds.bg](http://www.eufunds.bg) и в Информационната система за управление и наблюдение на средствата от ЕФСУ (ИСУН) – <https://eumis2020.government.bg>.

Крайният срок за подаване на проектни предложения съгласно условията за кандидатстване по процедурата е 17 февруари 2025 г. чрез Информационната система за управление и наблюдение (ИСУН).

Кандидатът по процедурата може да изисква разяснения по условията за кандидатстване по процедурата в срок до три седмици преди крайния срок за подаване на проектни предложения, като изпращат въпросите си чрез ИСУН.

